दूसरे दिन भी हटाए कब्जे, चर्च धराशायी नगर निगम ने शुक्रवार को भी रविन्द्र टैगोर वार्ड के हिंगालाजी माता मंदिर मार्ग में अतिक्रमण हटाने की कार्यवाही जारी रखी। जिसमें यहां स्थित पांच साल पुराना चर्च को तोड़ा गया।

नगर निगम ने शुक्रवार को भी रविन्द्र टैगोर वार्ड के हिंगालाजी माता मंदिर मार्ग में अतिक्रमण हटाने की कार्यवाही जारी रखी। जिसमें यहां स्थित पांच साल पुराना चर्च को तोड़ा गया।इस दौरान वार्डवासियों ने चर्च नहीं तोडऩे का निवेदन करते रहे, लेकिन चर्च की दीवारों को जेसीबी चलने से रोक न सके। एक दिन पूर्व इसी स्थान पर स्थित तीन मकानों को तोड़ा गया था।वहीं मकान तोडऩे से आहत तीन परिवारों ने शुक्रवार को कलक्टर अमित कटारिया को समस्याओं से अवगत कराने कलेक्टोरेट पहुंचे थे। पर कलक्टर दौरे पर होने के कारण मायूस लौट गए।पीडि़तां ने कहा प्रशासन और नगर निगम हमे घर से बेघर तो कर दिया है, लेकिन हमारे रहने के लिए अब तक कोई जमीन उपलब्ध नहीं कराई है। एेसे में हमारा परिवार कितने दिनों तक पड़ोसियों के घर पर आश्रित रहेगा।निगम ने 2014 को जमीन से हटने के लिए नोटिस दिया था, लेकिन दो साल बाद बिना किसी नोटिस के घर तोडऩे की कार्रवाई की है। जो हम गरीब परिवारों के साथ धोखा है। पीडि़तों ने कहा शुक्रवार को पूर्व पार्षद गौरीकांत नाग जो वर्तमान के पार्षद अनिता नाग का रिलेटिव है। उसने वार्ड के कुछ लोगों को एकराय कर हमे जमीन से हटाने की साजिश किया है। इससे पूर्व भी हमें कई दफा घर में घुसकर मकान खाली करने के लिए धमकाया करता था।इधर नगर निगम के रविन्द्रनाथ टैगोर पर अचानक अतिक्रमणारियों पर कार्रवाई करने के चलते वार्डवासियों में नाराजगी है। यहां सैकड़ों गरीबी रेखा में आने वाले परिवार हैं जो सालों से यहां झोपड़पट्टी और मकान बनाकर रह रहे हैं।दो दिनों से चली कार्रवाई होने के बाद वार्डवासियों में भय का माहौल बना हुआ है। सूत्रों से मिली जानकारी के मुताबिक खाद्य विभाग ने उचित मूल्य की दुकान खोले जाने के लिए भवन निर्माण और स्थल चयन करने का हस्तांतरित किया गया था। जिसके बाद नगर निगम ने रविन्द्रनाथ टैगोर वार्ड में पीडीएस भवन निर्माण करने के लिए अतिक्रमण हटाने की कार्रवाई कर रही है।